text: El presumpte autor del crim de Susqueda es queixa de la lentitud processal | Catalunya | EL PAÍS Catalunya
  El presumpte autor del crim de Susqueda es queixa de la lentitud processal
  L'advocat del detingut critica que el seu client fa 70 dies que és a la presó sense que el jutjat "hagi practicat ni una sola diligència instructora"
  Girona 10 MAI 2018 - 10:18	CEST
  El presumpte autor del doble crim. Toni Ferragut
  El presumpte autor del doble crim del pantà de Susqueda (la Selva), Jordi Magentí, va remetre aquest dimecres un escrit al Jutjat d'Instrucció 2 de Santa Coloma de Farners, que instrueix el cas, per demanar-li que li doni "l'impuls processal pertinent, que no ha existit fins al dia d'avui", en complir 70 dies de presó provisional.
  A l'escrit, Benet Salellas, lletrat de l'acusat, critica que el seu client porti 70 dies de privació de llibertat sense que el jutjat "hagi practicat en aquest expedient ni una sola diligència instructora". L'advocat recorda que el passat dia va demanar que els mossos lliuressin al jutjat el material documental en el qual es basa la investigació, que no consta en l'expedient, com les imatges de les càmeres de seguretat properes al pantà i la informació dels senyals telefònics i de la Direcció General de Trànsit.